Audi A5

Audi A5 on Audin vuodesta 2007 lähtien valmistama urheilullinen ylemmän keskiluokan automalli, joka perustuu Audi A4:ään. Sen edeltäjinä voidaan pitää Audi Coupéa ja Audi A4 Cabrioletia.

Audi A5 B8 (2007–2016) 

Ensimmäisen sukupolven A5 esiteltiin coupé-korisena Geneven autonäyttelyssä maaliskuussa 2007. Se oli ensimmäinen malli, joka perustui Volkswagen Groupin modulaariselle MLB-pohjalevylle. Kangaskattoinen cabriolet esiteltiin New Yorkin autonäyttelyssä huhtikuussa 2009. Kolmantena korimallina esiteltiin viisiovinen Sportback saman vuoden syyskuussa Frankfurtin autonäyttelyssä.

Frankfurtin autonäyttelyssä syyskuussa 2011 esiteltiin kasvojenkohotuksen kokenut A5. Uudistuksia tehtiin muun muassa ajovaloihin ja etusäleikköön.

Audi A5 B9 (2016–) 

Toisen sukupolven A5 esiteltiin kesällä 2016. Sportback-mallin ensiesittely oli Pariisin autonäyttelyssä saman vuoden syyskuussa. Kangaskattoinen avomalli esiteltiin Detroitin autonäyttelyssä tammikuussa 2017.

Frankfurtin autonäyttelyssä syyskuussa 2019 esiteltiin pienen kasvojenkohotuksen kokenut A5. Uudistukset kohdistuivat etusäleikköön ja puskureihin.

Lähteet

Aiheesta muualla 

A5
D-segmentin autot
2000-vuosikymmenen autot
2010-luvun autot
2020-luvun autot